Daar was op 29 Mei 'n poging tot 'n plaasaanval in die Bronkhorstspruit-omgewing.
'n Jong paartjie, wat pas na die area getrek het, het wakker geword toe hulle 'n venster hoor breek. Die paartjie se opgeleide hond het by die venster gestaan en hulle het die polisie gekontak.
Die paartjie, wat gewapen is, het vir die polisie gewag, maar die polisie kon nie by hulle erf ingekom het nie, omrede die hekke gesluit was. Die paartjie het gewag totdat dit lig geword het om ondersoek in te stel.
Die paartjie het die oggend gesien dat die heining geknip is en 'n gasbottel is gesteel. Van die slotte was ook gebreek. Niemand is tydens die voorval beseer nie. Geen arrestasies is tot op hede gemaak nie.